ਸਮੱਗਰੀ: ਅਹਿਮਦਾਬਾਦ ਦੇ ਕਨਿਸ਼ਕ ਸੱਜਨ ਪ੍ਰੋਫੈਸ਼ਨਲ ਹੈਕਰ ਹਨ

ਸ਼ਰਮਾ ਨੇ ਟਵਿੱਟਰ 'ਤੇ ਆਪਣਾ ਆਧਾਰ ਕਾਰਡ ਦਾ ਨੰਬਰ ਪਾਇਆ ਸੀ ਅਤੇ ਉਨ੍ਹਾਂ ਦੀ ਨਿਜੀ ਜਾਣਕਾਰੀ ਚੁਰਾਉਣ ਦੀ ਖੁਲ੍ਹੀ ਚੁਣੌਤੀ ਦਿੱਤੀ ਸੀ। 

ਇੱਕ ਹੈਕਰ ਨੇ ਇਹ ਚੁਣੌਤੀ ਲਈ ਅਤੇ ਕੁਝ ਹੀ ਮਿੰਟਾਂ ਵਿੱਚ ਟ੍ਰਾਈ ਮੁਖੀ ਦੀ ਨਿਜੀ ਜਾਣਕਾਰੀ ਸੋਸ਼ਲ ਮੀਡੀਆ 'ਤੇ ਲੀਕ ਕਰ ਦਿੱਤੀ।

ਇਹ ਵੀ ਪੜ੍ਹੋ:

ਉਨ੍ਹਾਂ ਲਿਖਿਆ, ''ਇਹ ਹੈ ਮੇਰਾ ਆਧਾਰ ਨੰਬਰ, ਹੁਣ ਮੈਨੂੰ ਨੁਕਸਾਨ ਪਹੁੰਚਾ ਕੇ ਦਿਖਾ ਸਕਦੇ ਹੋ?''

ਅਹਿਮਦਾਬਾਦ ਦੇ ਕਨਿਸ਼ਕ ਸਜਨਾਨੀ ਨੇ ਟਵੀਟ ਕਰਕੇ ਉਨ੍ਹਾਂ ਦਾ ਸਾਰੀ ਜਾਣਕਾਰੀ ਦੱਸ ਦਿੱਤੀ। ਕਨਿਸ਼ਕ ਉਹੀ ਹਨ ਜਿਨ੍ਹਾਂ ਨੇ ਨਵੀਂ ਦਿੱਲੀ ਤੋਂ ਸੈਨ ਫਰਾਂਸਿਸਕੋ ਦੀ ਏਅਰ ਇੰਡੀਆ ਦੀ ਬਿਜ਼ਨਸ ਕਲਾਸ ਟਿਕਟ ਸਿਰਫ ਇੱਕ ਰੁਪਏ ਵਿੱਚ ਬੁੱਕ ਕਰ ਦਿੱਤੀ ਸੀ। 

ਡਾਟਾ ਚੋਰੀ ਕਰਨ ਵਾਲਿਆਂ ਨੇ ਸ਼ਰਮਾ ਦਾ ਪਰਸਨਲ ਅਤੇ ਆਫੀਸ਼ਿਅਲ ਮੋਬਾਈਲ ਨੰਬਰ, ਨਵੇਂ ਤੇ ਪੁਰਾਣੇ ਘਰ ਦਾ ਪਤਾ, ਜਨਮ ਦਿਨ ਦੀ ਤਾਰੀਕ, ਪੈਨ ਕਾਰਡ ਨੰਬਰ, ਵੋਟਰ ਕਾਰਡ ਨੰਬਰ, ਮੋਬਾਈਲ ਦਾ ਮਾਡਲ ਅਤੇ ਸਿਮ ਕਾਰਡ ਦੀ ਕੰਪਨੀ ਦਾ ਪਤਾ ਲੀਕ ਕਰ ਦਿੱਤਾ। 

ਇਸ ਤੋਂ ਇਲਾਵਾ ਉਨ੍ਹਾਂ ਸ਼ਰਮਾ ਦੀ ਹਵਾਈ ਸਫਰ ਵਾਲਾ ਫਲਾਇਰ ਨੰਬਰ ਵੀ ਦੱਸ ਦਿੱਤਾ। 

ਕੀ ਆਧਾਰ ਰਾਹੀਂ ਚੋਰੀ ਕੀਤੀ ਗਈ ਜਾਣਕਾਰੀ?

ਇਕੌਨਮਿਕ ਟਾਈਮਜ਼ ਦੀ ਇੱਕ ਰਿਪੋਰਟ ਵਿੱਚ ਇੱਕ ਸੀਨੀਅਰ ਸਰਕਾਰੀ ਅਫਸਰ ਨੇ ਕਿਹਾ, ''ਇਹ ਡਾਟਾ ਆਧਾਰ ਕਾਰਡ ਰਾਹੀਂ ਨਹੀਂ ਬਲਕੀ ਗੂਗਲ ਤੋਂ ਇਕੱਠਾ ਕੀਤਾ ਗਿਆ ਹੈ। ਆਧਾਰ ਦੇ ਵਿਰੋਧੀਆਂ ਵੱਲੋਂ ਇਹ ਇੱਕ ਸਾਜ਼ਿਸ਼ ਹੈ।''

ਪ੍ਰੋਫੈਸ਼ਨਲ ਹੈਕਰ ਕਨਿਕਸ਼ਕ ਨੇ ਬੀਬੀਸੀ ਨੂੰ ਦੱਸਿਆ, ''ਇੱਕ ਟਵਿੱਟਰ ਯੂਜ਼ਰ ਨੇ ਉਨ੍ਹਾਂ ਦਾ ਇੱਕ ਮੋਬਾਈਲ ਨੰਬਰ ਚੋਰੀ ਕੀਤਾ ਅਤੇ ਸੋਸ਼ਲ ਮੀਡੀਆ 'ਤੇ ਸਾਂਝਾ ਕਰ ਦਿੱਤਾ।''

''ਇੱਕ ਨੰਬਰ ਮਿਲਣ 'ਤੇ ਮੈਂ ਦੂਜਾ ਨੰਬਰ ਪਤਾ ਕਰ ਲਿਆ ਅਤੇ ਬਾਕੀ ਦੀ ਜਾਣਕਾਰੀ ਵੀ। ਪਤਾ ਅਤੇ ਜਨਮ ਦਿਨ ਦੀ ਜਾਣਕਾਰੀ ਤੋਂ ਮੈਂ ਹੈਕਿੰਗ ਰਾਹੀਂ ਵੋਟਰ ਆਈਡੀ ਨੰਬਰ ਵੀ ਪਤਾ ਕਰ ਲਿਆ।''

''ਫੇਰ ਮੈਂ ਪੈਨ ਕਾਰਡ ਨੰਬਰ ਪਤਾ ਕੀਤਾ ਅਤੇ ਫੇਰ ਹਵਾਈ ਸਫਰ ਵਾਲਾ ਫਲਾਇਰ ਨੰਬਰ। ਮੈਂ ਉਨ੍ਹਾਂ ਦੀ ਦੋ ਈਮੇਲ ਆਈਡੀਜ਼ ਰਾਹੀਂ ਇਹ ਜਾਣਕਾਰੀ ਇਕੱਠੀ ਕੀਤੀ।''

ਕਨਿਸ਼ਕ ਨੇ ਅੱਗੇ ਦੱਸਿਆ, ''ਸਰਕਾਰੀ ਵੈੱਬਸਾਈਟਸ ਵਿੱਚ ਕਾਫੀ ਕਮੀਆਂ ਹਨ ਜਿਸ ਕਾਰਨ ਇਹ ਜਾਣਕਾਰੀ ਆਸਾਨੀ ਨਾਲ ਮਿਲ ਸਕਦੀ ਹੈ। ਜਨਮਦਿਨ ਦੀ ਤਾਰੀਕ, ਈਮੇਲ ਦਾ ਪਤਾ ਅਤੇ ਮੋਬਾਈਲ ਨੰਬਰ ਦਾ ਪਤਾ ਲਗਾਉਣਾ ਬੇਹੱਦ ਸੌਖਾ ਹੈ।''

''ਹੋ ਸਕਦਾ ਹੈ ਕਿ ਸ਼ਰਮਾ ਦੀ ਹੋਰ ਵੀ ਨਿਜੀ ਜਾਣਕਾਰੀ ਕੋਈ ਚੋਰੀ ਕਰ ਰਿਹਾ ਹੋਵੇ ਪਰ ਅਜੇ ਤੱਕ ਉਹ ਸਾਹਮਣੇ ਨਹੀਂ ਆਇਆ।''

ਇਹ ਵੀ ਪੜ੍ਹੋ:

ਕਨਿਸ਼ਕ ਨੇ ਕਿਹਾ, ''ਆਧਾਰ ਡਾਟਾਬੇਸ ਵਿੱਚ ਕੁਝ ਕਮੀਆਂ ਹਨ, ਨਿੱਜੀ ਜਾਣਕਾਰੀ ਲੀਕ ਹੋਣ ਤੋਂ ਬਾਅਦ ਕੋਈ ਉਸਦਾ ਗਲਤ ਇਸਤੇਮਾਲ ਆਸਾਨੀ ਨਾਲ ਕਰ ਸਕਦਾ ਹੈ।''

''ਤੁਹਾਡੀ ਝੂਠੀ ਪ੍ਰੋਫਾਈਲ ਲਈ ਇਸ ਦਾ ਇਸਤੇਮਾਲ ਹੋ ਸਕਦਾ ਹੈ ਜੋ ਆਰਥਿਕ ਅਤੇ ਹੋਰ ਚੋਰੀਆਂ ਵਿੱਚ ਕੰਮ ਆ ਸਕਦਾ ਹੈ।''

''ਜੇ ਕੋਈ ਅੱਤਵਾਦੀ ਸੰਸਥਾ ਵੱਡੀ ਗਿਣਤੀ ਵਿੱਚ ਡਾਟਾ ਚੋਰੀ ਕਰਦੀ ਹੈ ਤਾਂ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਟੈਲੀਕੌਮ ਰੈਗਿਊਲੇਟਰੀ ਅਥਾਰਟੀ ਆਫ ਇੰਡੀਆ ਦੇ ਮੁਖੀ ਆਰ ਐਸ ਸ਼ਰਮਾ ਦੀ ਕਥਿਤ ਨਿਜੀ ਜਾਣਕਾਰੀ ਲੀਕ ਹੋ ਚੁੱਕੀ ਹੈ।